**Sofian Chahed** (arab. سوفيان شاهيد‎, s. 18. huhtikuuta 1983 Berliini, DDR) on saksalais-tunisialainen jalkapalloilija. Oikeana laitapuolustajana ja tarvittaessa keskikenttälaiturina pelaava Chahed edustaa Bundesliigassa pelaavaa Hannoveria.

Ura
---

Chahed aloitti jalkapalloilun synnyinkaupungissaan Berliinissä Wannseen ja myöhemmin Hertha Zehlendorfin riveissä. Lopulta hän siirtyi kaupungin menestyneimpään seuraan Hertha BSC:hen vuonna 1998. Neljä vuotta myöhemmin Chahed pääsi aikuisten tasolle pelatessaan Herthan kakkosjoukkueessa vuoteen 2006 asti. Samaan aikaan hän nousi edustusjoukkueeseen kaudella 2003-2004, jolloin Chahed pelasi kahdeksassa sarjaottelussa. Seuraavan kerran hän pelasi Herthan edustuksessa kaudella 2005-2006 15 sarjaottelussa, jonka jälkeen Chahed nousi Herthan vakiopelaajiin. Erityisesti kaudella 2007-2008 hän pelasi yhteensä 33 sarjaottelua. Seuraava kausi meni hieman heikommin pelattuaan vain 13 sarjaottelua. Lisäksi Chahed ajautui riitoihin valmennuksen kanssa, jotka uskottelivat jatkosopimusta ainakin kaudeksi 2009-2010. Hertha kuitenkin erotti pelaajansa toukokuussa 2009.

### Hannover

Elokuussa 2009 Chahed allekirjoitti kahden vuoden sopimuksen Hannoverin kanssa. Chahed pelasi avauskaudellaan kuusitoista ottelua ja onnistui tekemään yhteensä kaksi maalia SC Freiburgia ja Borussia Mönchengladbachia vastaan. Chahed pelasi myös seuraavalla kaudella (2010–2011) melko saman määrän otteluita yhteensä 18 Bundesliigaottelua. Hannover sijoittui tuolloin Bundesliigassa neljänneksi ja sai paikan Eurooppa-liigaan. Kaudella 2011–2012 Chahed pelasi Hannoverin paidassa 16 Bundesliigaottelua ja sai yhden keltaisen kortin Wolfsburgia vastaan. Chahed pelasi myös kuusi Eurooppa-liigan ottelua ja oli mukana aina kuudentoista parhaan kierrokselle saakka. Hannover eteni puolivälieriin saakka, jossa se hävisi kaksiosaisen ottelun Atlético Madridille. Chahed ei pelannut kummassakaan ottelussa.

Maajoukkueura
-------------

Chahed nimettiin 26. elokuuta 2009 Tunisian joukkueeseen 6. syyskuuta pelattavaan MM-karsinta otteluun Nigeriaa vastaan. Hän ei kuitenkaan tuntemattomasta syystä päässyt lähtemään joukkueen mukana Nigeriaan. Chahed nimettiin toisen kerran maajoukkueen vahvuuteen 1. lokakuuta 2009 MM-karsintaotteluun Keniaa vastaan, sekä harjoitusotteluun Saudi-Arabiaa vastaan. Ensimmäisen ottelunsa hän pelasi 11. lokakuuta 2009 Keniaa vastaan tultuaan toisen puoliajan lopulla vaihdosta kentälle. Toisen ottelunsa Chahed pelasi heti perään 14. lokakuuta Saudi-Arabiaa vastaan pelatussa harjoitusottelussa, jossa hän tällä kertaa oli ottelun avauksessa.

Myöhemmin 29. helmikuuta 2012 Chahed pelasi kolmannen maaottelunsa Perua vastaan. Hän oli ottelun avauksessa, mutta loukkaantui ensimmäisen puoliajan lopulla saatuaan kyynärpäästä leukaan. Chahed palasi takaisin maajoukkueen riveihin 23. maaliskuuta 2013 pelatussa AM-kisojen karsintaottelussa Sierra Leonea vastaan.

Lähteet
-------

1. ↑  Ruhig und robust *Der Tagesspiegel* 10.2.2004 Viitattu 26.8.2009 (saksaksi)
2. ↑  Sofian Chahed Claims Plenty Of Suitors Despite Being Released By Hertha Berlin *Goal* 19.6.2009 Viitattu 26.8.2009 (englanniksi)
3. ↑  Sofian Chahed (Arkistoitu – Internet Archive) *Transfermarkt* Viitattu 26.8.2009 (saksaksi)
4. ↑  96 vertraut auf Chahed *Kicker* 18.8.2009 Viitattu 29.8.2009 (saksaksi)
5. ↑  Hannover 96 v SC Freiburg[vanhentunut linkki] *ESPN Soccernet* 3.10.2009 Viitattu 5.6.2012 (englanniksi)
6. ↑  Hannover 96 v Borussia Monchengladbach[vanhentunut linkki] *ESPN Soccernet* 1.5.2010 Viitattu 5.6.2012 (englanniksi)
7. ↑  VfL Wolfsburg v Hannover 96[vanhentunut linkki] *ESPN Soccernet* 19.11.2011 Viitattu 5.6.2012 (englanniksi)
8. ↑  Humberto Coelho Reveals Tunisia Squad For Nigeria Showdown (Arkistoitu – Internet Archive) *Goal* 26.8.2009 Viitattu 26.8.2009 (englanniksi)
9. ↑  First Tunisia call for Chahed *FIFA.com* 28.8.2009 Viitattu 29.8.2009 (englanniksi)
10. ↑  Tunisia Names Roster For Kenya Qualifier And Saudi Arabia Friendly *Goal* 2.10.2009 Viitattu 11.10.2009 (englanniksi)
11. ↑  Tunisie : Avec Haggui et Mikari (Arkistoitu – Internet Archive) *FootAfrica 365* 23.3.2013 Viitattu 24.3.2013 (ranskaksi)

Aiheesta muualla
----------------

* National Football Teams (englanniksi)
* Sofian Chahed Worldfootballissa (englanniksi)